કચ્છ તેમજ ગુજરાતના ખગોળ શોખીનો તેમજ ગ્રહણને સાચી રીતે સમજનાર લોકો ગ્રહણને ખગોળીય ઘટના તરીકે જોતા હોવાથી તા. ૭ ઓગષ્ટના ગ્રહણ નો વૈજ્ઞાનિક અભ્યાસ તેમજ ફોટોગ્રાફી માટે ખુબ ઉત્સાહિત છે. વર્ષ ૨૦૧૭માં બે ચંદ્ર ગ્રહણ તથા બે સૂર્ય ગ્રહણ છે પરંતુ ફેબ્રુઆરી માં થયેલ ચંદ્ર ગ્રહણ માંદ્ય હોવાથી જોઈ શકાયું ન હતું તથા બંને સૂર્ય ગ્રહણ ભારતમાં દેખાવાના ન હોવાથી આવનાર એક માત્ર ચંદ્રગ્રહણ તરફ જિજ્ઞાસુઓ આશ લગાવીને બેઠા છે ત્યારે લોકોને ગ્રહણ વિષે સાચી સમજણ આપવી, ઉપકરણોની મદદથી ચન્દ્રના પ્રકાશની તિવ્રતામાં થતો ઘટડો માપવો, ગ્રહણ ના વિવિધ તબ્બકાઓનું ટેલિસ્કોપ ની મદદથી નિરિક્ષણ કરી તેની સમય સહીત નોંધ કરવી, તેમજ ગ્રહણના વિવિધ તબ્બકાઓની ફોટોગ્રાફી કરવા સહીતના પ્રયોગો કરવાનું આયોજન રાજ્યની વિવિધ એસ્ટ્રોનોમી ક્લબો દ્વારા કરવામાં આવી રહ્યું છે. આ બાબતે વધુ માહિતી માટે કચ્છ એસ્ટ્રોનોમી ક્લબ નો ૯૪૨૮૨૨૦૪૭૨ ઉપર સંપર્ક કરવા યાદી થી જણાવવામા આવ્યું છે.